open-index/open-wikipedia-markdown huggingface dataset:
குருவாயூர்

**குருவாயூர்** (**Guruvayur**) என்பது இந்தியா தீபகற்பத்தில் கேரளா மாநிலத்தின் திருச்சூர் மாவட்டத்தில் அமைந்த நகராட்சி மற்றும் இந்துக்களின் யாத்திரைத் தலம் ஆகும். இவ்வூரில் தென்னகத்தின் துவாரகை எனப்படும் புகழ்பெற்ற குருவாயூரப்பன் கோயில் அமைந்துள்ளது. குருவாயூர், திருவனந்தபுரத்திற்கு வடக்கே 292 கிலோ மீட்டர் தொலைவிலும், திருச்சூரிலிருந்து வடமேற்கே 28 கிலோ மீட்டர் தொலைவிலும், கொச்சிக்கு வடக்கே 80 கி.மீ. தொலைவிலும், கோழிக்கோட்டிற்கு தெற்கே 90 கி.மீ. தொலைவிலும் அமைந்துள்ளது.

## மக்கள் தொகை பரம்பல்
2011-ஆம் மக்கள்தொகை கணக்கெடுப்பின் படி, 22 வார்டுகள் கொண்ட குருவாயூர் நகராட்சியின் மொத்த மக்கள் தொகை 20,510 ஆகும். பாலினவிகிதம் 1000 ஆண்களுக்கு 1,113 பெண்கள் வீதம் உள்ளனர். 6 வயதிற்குட்பட்ட குழந்தைகள் 1878 (9.16%) ஆகவுள்ளனர். சராசரி எழுத்தறிவு 96.4% ஆகும். பட்டியல் சாதியினரும் பட்டியல் பழங்குடியினரும் முறையே 438 மற்றும் 52 ஆகவுள்ளனர். மக்கள் தொகையில் இந்துக்கள் 73.76%, இசுலாமியர்கள் 15.38%, கிறித்தவர்கள் 10.04%  மற்றவர்கள் 0.81% ஆகவுள்ளனர். 

## போக்குவரத்து
* குருவாயூர் தொடருந்து நிலையம் - குருவாயூர் விரைவுவண்டி

## புகழ் பெற்றவர்கள்
* நாராயணீயம் இயற்றிய மேல்பத்தூர் நாராயண பட்டத்திரி
* குருவாயூர் துரை - மிருதங்க வித்வான்
* குருவாயூர் கோயில் யானை கேசவன்
* குருவாயூர் கோயில் யானை பத்மநாபன்
* குருவாயூர் கோயில் யானை வலிய கேசவன்

## தட்ப வெப்பம்

## கல்வி நிலையங்கள்
*சிறீ கிருஷ்ணா கல்லூரி 
* லிட்டில் பிளவர் கல்லூரி 

## மேற்கோள்கள்

## வெளி இணைப்புகள்

*guruvayuronline.com - Divine Gateway
*guruvayurdevaswom.org 
*Read the details about Sri Guruvayoor Temple

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
சாவக்காடு

**சாவக்காடு**(Chavakkad) இந்தியாவின் கேரளாவில் உள்ள திருச்சூர் மாவட்டத்தில் ஒரு நகராட்சி ஆகும். இது தன் கடற்கரைக்கும் மீன்களுக்கும் புகழ்பெற்றது. தேசிய நெடுஞ்சாலை 17 இதன் வழியே செல்கிறது. கொச்சியில் இருந்து வடக்கே 75 கி.மீ. தொலைவிழும் திருச்சூரிலிருத்து மேற்கே 25 கி.மீ. தொலைவிழும் உள்ளது.

## மக்கள் வகைப்பாடு

2001 ஆம் ஆண்டி இந்திய மக்கள் தொகை கணக்கெடுப்பின்படி சாவக்காடு 38.138 மக்கள் தொகை இருந்தன. மக்கள்தொகையில் 46% ஆண்களும் 54% பெண்களும்  உள்ளனர்.

## மேற்கோள்கள்

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
படைப்புவாதம்

**படைப்புவாதம்** (*Creationism*) என்பது மனிதன், உயிரினங்கள், புவி மற்றும் அண்டத்தை ஒரு மீயிற்கை படைப்பாளர் (கடவுள்) தோற்றுவித்தார் எனும் சமய நம்பிக்கையாகும். 18ம் நூற்றாண்டின் இறுதிப்பகுதியில் படிவளர்ச்சிக் கொள்கையின் உருவாக்கத்துக்குப்பின் விவிலியத்தின் தொடக்க நூலில் சொல்லப்பட்டுள்ளனவற்றுக்கு அறிவியல் அடிப்படை உண்டு என்று காட்ட முயற்சிகள் செய்யப்பட்டன. இக்கருத்தை முன்வைத்தவர்கள் படைப்புவாதிகள் என்றும் படிவளர்ச்சி எதிர்ப்பாளர்கள் என்றும் அறியப்பட்டனர். 1920களில் இருந்து ஐக்கிய அமெரிக்காவில் கிறித்தவ அடிப்படைவாதிகள் படிவளர்ச்சிக் கொள்கையினை எதிர்த்து படைப்புவாதத்தை முன்னிறுத்தி வருகின்றனர். படைப்புவாதத்தில் பல வகைகள் உண்டு. படிவளர்ச்சியை அறவே ஏற்றுக் கொள்ள மறுத்து விவிலியத்தில் சொல்லப்பட்டுள்ளதை (ஏழு நாட்களில் அண்டத்தின் படைப்பு, உயிரினங்கள் தனித்தனியே படைக்கப்பட்டன, புவியின் வயது சில ஆயிரம் வருடங்களே) என்று நம்புபவர்கள்; படிவளர்ச்சியை ஏற்று அதன் கர்த்தா கடவுளே என்போர், கிறித்தவமல்லாத பிற சமயங்களில் உள்ள படைப்பு தொன்ம கதைகளை நம்புவோர் போன்றவர்கள் இவற்றுள் அடக்கம். படைப்புவாதத்தை அறிவியல் பாடமாகக் கற்றுத் தர ஐக்கிய அமெரிக்காவில் தடை விதிக்கப்பட்டதால், நுண்ணறிவு வடிவமைப்புக் கோட்பாடு படைப்புவாதிகளால் அறிமுகப்படுத்தப்படது.

## மேற்கோள்கள்

பகுப்பு:சமயக் கருத்துருக்கள்
பகுப்பு:விவிலியம்
பகுப்பு:வழக்கு அருகிய உயிரியல் கோட்பாடுகள்
டவுனிங் சாலை

**டவுனிங் சாலை **(Downing Street) ஐக்கிய இராச்சியத்தின் இங்கிலாந்து பகுதியில் உள்ள இலண்டன் மாநகரில் உள்ள ஓர் முதன்மையான சாலையாகும்.  இருநூறு ஆண்டுகளாக மிகவும் மூத்த இரு பிரித்தானிய அமைச்சர்களின் அதிகாரப்பூர்வ குடியிருப்புகளைக் கொண்ட தெருவாகும் இது: ஐக்கிய இராச்சியத்தின் பிரதமர் பொறுப்பேற்கும் *கருவூலத்தின் முதன்மை பிரபு*   (First Lord of the Treasury) மற்றும் நிதிஅமைச்சர் பொறுப்பேற்கும்  *கருவூலத்தின் இரண்டாம் பிரபு*(Second Lord of the Treasury)ஆகியோர்  ஆவர். இங்குள்ள 10 இலக்கமிட்ட முகவரி மிகவும் புகழ்பெற்றது. இதுவே ஐக்கிய இராச்சியத்தின் பிரதமரின் அலுவல்முறை இருப்பிடமாகும். *எண் 11* இது போன்றே நிதி அமைச்சரின் அலுவலகத்தைக் குறிக்கும்.

இந்தத்தெரு மத்திய லண்டனில் வைட்ஹால் பகுதியில் இங்கிலாந்து பாராளுமன்றம் மற்றும் பக்கிங்காம் அரண்மனை ஆகியவற்றிற்கு அருகாமையில் அமைந்துள்ளது.1680களில் ஹம்டன் அவுஸ் என்ற கட்டிடம் இருந்தவிடத்தில் சேர் ஜியார்ஜ் டௌனிங் என்பவரால் இத்தெரு கட்டப்பட்டது. பிரதமர், நிதி அமைச்சர், மற்றும் முதன்மை கொறடா ஆகியோருக்கான அலுவல்முறை இருப்பிடங்கள் ஒரு பக்கத்தில் உள்ளன. மறு பக்கத்தில் இருந்த வீடுகள் பத்தொன்பதாம் நூற்றாண்டில் அழிக்கப்பட்டு அங்கு வெளியுறவுத் துறை மற்றும் பொதுநலவாய அலுவலகங்கள் அமைந்துள்ளன.

  
## வெளியிணைப்புகள்
* Number 10 official website
* Downing Street  at the *[[Survey of London]]* online (see items 14-18 in the table of contents).

பகுப்பு:லண்டன்
பகுப்பு:ஐக்கிய இராச்சியத்தின் அரசியல்
தொல்காப்பியத்தில் விலங்கினம்

தொல்காப்பியம் மரபியல் பகுதியில் விலங்கினங்களில் பலவற்றின் இளமைப்பெயர்கள், ஆண்-பெயர்கள், பெண்-பெயர்கள் மரபுவழியில் எவ்வாறு பயிலப்பட்டுவந்தன என்பது சுட்டப்படுகிறது. அவற்றின் பெயர்கள் அகரவரிசையில் தொகுக்கப்பட்டு இங்குத் தரப்படுகின்றன.

இடையில் தொல்காப்பியர் தந்துள்ள சில குறிப்புகளும் உள்ளன.

பகுப்பு:தொல்காப்பியம்
உஜ்வாலா நிக்காம்

**உஜ்வாலா நிக்காம்** (*Ujwala Nikam*, பிறப்பு: சூன் 19 1958),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் எட்டு தேர்வுத் துடுப்பாட்டப் போட்டிகளிலும், இரண்டு  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1976 - 1977 ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1978 ல்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1958 பிறப்புகள்
பகுப்பு:வாழும் மக்கள்
எண்ணக்காடு

**என்னக்காடு**(Ennakkad) இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு கிராமம். சென்னிதலா, புலியூர், மாவேலிக்கரா மற்றம் மன்னார் கிராமங்களால் என்னக்காடு சூழப்பட்டுள்ளது. இது மிகவும் அழகான கிராமம் ஆகும். 

## மக்கள் வகைப்பாடு
2001 இல் இந்தியாவின் மக்கள்தொகை கணக்கெடுப்பின்படி, என்னக்காடு 8839 ஆண்கள் மற்றும் 9724 பெண்கள் இருந்தனர்

## மேற்கோள்கள்

பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
தேவிகா பல்சிகார்

**தேவிகா பல்சிகார்** (*Devika Palshikar*, பிறப்பு: சூன் 20 1979),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 15  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2006 ல் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2006 - 2008 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:சிந்துதுர்க் மாவட்ட நபர்கள்
சுனேத்திரா பராஞ்பே

**சுனேத்திரா பராஞ்பே** (*Sunetra Paranjpe*, பிறப்பு: மே 9 1980),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், 28  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2002 - 2006 ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2002 - 2007  ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:மகாராட்டிர விளையாட்டு வீரர்கள்
தொலைபேசி ஒட்டுக்கேட்பு

**தொலைபேசி ஒட்டுக்கேட்பு** என்பது தனிநபர் அல்லது நிறுவனங்களின் தொலைபேசி, கைபேசி அழைப்புகளையோ அல்லது ஒலி மின்னஞ்சல்களையோ அவரின் அனுமதியின்றி சட்டத்திற்கு புறம்பாக ஒட்டுக்கேட்பதாகும். இவ்வழக்கு நியூசு இண்டர்நேசனல் தொலைபேசி ஒட்டுக்கேட்பு விவகாரத்தின் மூலம் சூலை 2011 ல் உலகளவில் அறியப்படுகிறது. எனினும் இந்தியாவில் ஏப்ரல் 2010ல் எதிர்க்கட்சி தலைவர்களின் பேச்சுக்கள் ஒட்டுக்கேட்கப்பட்டதாக குற்றம்சாட்டப்பட்டுப் பிரதமர் அறிக்கை தாக்கல் செய்ய பிஜேபி வலியுறுத்தியது.

## தமிழகத்தில்
2008ல் தமிழகத்தில் பல்வேறு நபர்களின் தொலைபேசிகளைத் தமிழக உளவுத்துறை ஒட்டுக்கேட்டதாகப் புகார்கள் எழுந்தன.

## மேற்கோள்கள்

## வெளி இணைப்புகள்
*Timeline: News of the World phone-hacking row, *பிபிசி செய்திகள்*, 5 சூலை 2011
*Full Q&A On The Phone Hacking Scandal, *இசுகை செய்திகள்*, 5 சூலை 2011
*Anatomy of the Phone-Hacking Scandal, *த நியூயார்க் டைம்ஸ்*, 1 செப்டம்பர் 2010
*The Rise of Caller ID Spoofing, *த வால் ஸ்ட்ரீட் ஜர்னல்*, 5 பெப்ரவரி 2010
*Phone hacking: Are you safe?, Rory Cellan-Jones, *பிபிசி செய்திகள்*, 12 சூலை 2011

பகுப்பு:கணினி பாதுகாப்பு
பகுப்பு:குற்றங்கள்
ஜியோத்சனா பட்டேல்

**ஜியோத்சனா பட்டேல்** (*Jyotsna Patel*),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார்.  1976ல், இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
மலங்கன்குடியிருப்பு

**மலங்கன்குடியிருப்பு** தமிழகத்தில் அரியலூர் மாவட்டத்தில் செயங்கொண்டம் நகராட்சியில் 3 வது வார்டாக உள்ளது. திருச்சிராப்பள்ளியில் இருந்து 95 ஆவது கி.மீ. அரியலூர், கும்பகோணம் மற்றும் விருத்தாசலத்தில் இருந்து 40 கி.மீ. சிதம்பரத்தில் இருந்து 48 கி.மீ. இவ்வூர் மலங்கன்குடியிருப்பு என்று பெயர் வரக்காரணம் மலங்கன் என்ற வகையறாவைச் சார்ந்தவர்கள் இவ்வூர் ஓடையின் வழியாக வந்து குடியேறியதால் அவ்ஓடைக்கு பெயர் மலங்கன்சாவடி ஓடை என்றும் ஊருக்கு மலங்கன்குடியிருப்பு என்றும் பெயர் வந்ததாக கூறுகின்றனர்.

இவ்வூருக்கு மலங்கற்குடியிருப்பு மற்றும் வீரர்கள் குடியிருப்பு என்றும் பெயர்கள் இருந்ததாக முன்னோர்களால் கூறக்கேட்டிருக்கின்றேன். அதற்கு காரணம் கங்கைகொண்டசோழபுரத்தை தலைநகராகக் கொண்டு சுமார் 950 ஆண்டுகளுக்கு முன் வாழ்ந்த இராசேந்திரசோழனுக்கு படைவீரர்கள் வாழ்ந்த ஊர்ராக இருந்தது என்பதை மாளிகைமேடு கல்வெட்டில் இருந்து அறிய முடிந்தது. மேலும் இவ்வூர் ஆலடிக்குட்டை ஏரியில் தண்ணீர் வற்றினால் பழங்காலத்து சமாதிகள் பல இருப்பதை தற்பொழுதும் காணலாம்.

தற்பொழுது இவ்வூரில் வன்னியர்கள் பெரும்பான்மையாகவும் ஆதிதராவிடர்கள் மற்றும் பழங்குடியினரும் சேர்ந்து சுமார் 400 குடும்பங்கள் வசித்து வருகின்றனர். தொழில் விவசாயம் மட்டுமே.

பகுப்பு:அரியலூர் மாவட்டத்திலுள்ள கிராமங்கள்
மணி கவுல்

**மணி கவுல்** (*Mani Kaul*, டிசம்பர் 25, 1944 – ஜூலை 6, 2011) இந்தியத் திரைப்படத்துறையில் கலைப்படங்களை இயக்கி புகழ்பெற்ற இயக்குநர்.

## வாழ்க்கை
மணி கவுலின் இயற்பெயர் ரவீந்திரநாத் கவுல். ராஜஸ்தான் மாநிலம் ஜோத்பூரில் பிறந்தவர். பூனாவில் உள்ள புகழ்பெற்ற மத்திய திரைப்பட தொலைக்காட்சி பயிற்சி நிலையத்தின் மாணவர். அங்கே புகழ்மிக்க வங்க இயக்குநரான ரித்விக் கட்டக் ஆசிரியராக பணியாற்றியபோது அவரது மாணவரானார். ரித்விக் கட்டக்கின் சோதனைமுறை திரைமுயற்சிகளில் ஈடுபாடுகொண்டார். 1966ல் பட்டம் பெற்றார். 1969ல் உஸ்கி ரொட்டி படத்தின் மூலம் தனது சினிமா‌ வாழ்க்கையை தொடங்கிய மணி கவுல், அந்த படத்திற்காக பிலிம்பேர் விருதும் பெற்றார். ஆசாத் கா ஏக் தின், துவிதா, இடியட் போன்ற படங்களை இயக்கியுள்ளார். "சித்தேஸ்வரி" என்று ஆவணப் படத்திற்காக தேசிய விருதும் பெற்றுள்ளார். மணி கவுல் புகழ்பெற்ற இந்தி இயக்குநர் மகேஷ் கவுலின் மருமகன்.  திரைப்பட தொழில்நுட்ப கலைஞர் சங்கத்தை 1976ல் தோற்றுவித்த முன்னோடிகளில் ஒருவர்.

## விருதுகள்
    
; தேசிய விருதுகள்

*1974: சிறந்த இயக்குநர் - துவிதா
*1989: சிறந்த ஆவணப்பட இயக்குநர் - சித்தேஸ்வரி
 
;பிலிம்பேர் விருதுகள்
 
* 1971: உஸ்கி ரொட்டி
* 1972: ஆசாத் கா ஏக் தின்
* 1974: துவிதா
* 1993: இடியட்

## திரைப்படங்கள்
* உஸ்கி ரொட்டிi (1969)
* ஆஸாத் கா ஏக் தின் (1971)
* துவிதா (1973)
* காசிராம் கொத்வால் (1979)
* சதா சே உதாடா ஆத்மி (1980) 
* துருபத் (1982)
* மாட்டி மனஸ் (1984)
* சித்தேஸ்வரி (1989)
* நாஸர் (1989)
* இடியட் (1992)
* The Cloud Door (1995)
* நௌகார் கி கமீஸ் (1999)[10]
* ஃபோஜ் (2000)
* இக் பென் கீன் அண்டெர் 2002
* A Monkey's Raincoat   (2005)
* 'Signature Film' for Osian Cinefan Festival of Asian Cinema (2006)

பகுப்பு:இந்தியத் திரைப்பட இயக்குநர்கள்
பகுப்பு:1944 பிறப்புகள்
பகுப்பு:2011 இறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:இந்திய ஆவணப்படத் தயாரிப்பாளர்கள்
அஞ்சலி பெந்தார்க்கர்

**அஞ்சலி பெந்தார்க்கர்** (*Anjali Pendharker*, பிறப்பு: சூலை 7 1959), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து பெண்கள் தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 - 1985 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1982 - 1985 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1959 பிறப்புகள்
பகுப்பு:வாழும் மக்கள்
நியூசு இண்டர்நேசனல் தொலைபேசி ஒட்டுக்கேட்பு விவகாரம்

**நியூசு இண்டர்நேசனல் தொலைபேசி ஒட்டுக்கேட்பு விவகாரம்** என்பது நியூசு இண்டர்நேசனல் நிறுவனத்தால் நடத்தப்படும் நியூசு ஆப் த வேர்ல்ட் எனும் சிறுபக்க செய்தித்தாளுக்காக (டேப்லாய்ட்) அந்நிறுவனத்தில் வேலைசெய்த சிலர் செய்தி சேகரிப்பிற்காக தனிநபர்களின் தொலைபேசி உரையாடல்களை ஒட்டுக்கேட்டது தொடர்பானதாகும். இந்த விவகாரம் ஐக்கிய இராச்சியத்தில் பெரும் புயலைக் கிளப்பியது. நியூசு இண்டர்நேசனல் நியூசு கார்ப்பரேசனின் துணை நிறுவனமாகும்.

ஆரம்பத்தில் தொலைபேசி ஒட்டுக்கேட்புகள் சினிமா, தொலைக்காட்சி நட்சத்திரங்கள், அரசியல்வாதிகள், பிரித்தானிய அரச குடும்பத்தினர்களை மட்டுமே ஒட்டுக்கேட்டதாக நம்பப்பட்டது. ஆனால் சூலை 2011ல் மேலும் பலர் பாதிக்கப்பட்டது தெரியவந்தது. அதில் 2002ல் கொலை செய்யப்பட்ட பள்ளி மாணவி மில்லி டவ்லர் வாய்சு மெயில், ஆப்கன், இராக் போரில் உயிரிழந்த வீரர்களின் குடும்பத்தினரின் தொலைபேசிகள்,  7/7 இலண்டன் குண்டுவெடிப்பில் பாதிக்கப்பட்ட குடும்பத்தினரின் தொலைபேசிகள் ஒட்டுக்கேட்டதாக குற்றம்சாட்டப்பட்டது. இதனால் பொதுமக்கள் பெரும் கோபமும் அதிர்ச்சியும் அடைந்தனர். வணிக நிறுவனங்கள் தங்களது எதிர்ப்பை தெரிவிக்க விளம்பரங்களை நிறுத்தினர். அதனைத் தொடர்ந்து 168 ஆண்டுகால நியூசு ஆப் த வேர்ல்ட் பத்திரிக்கை தனது பதிப்பை சூலை 10, 2011 அன்று நிறுத்தியது.

இவ்விவகாரம் தொடர்பாக பல்வேறு முக்கிய நபர்கள் தங்களது பதவிகளைவிட்டு விலகினர். சிலர் கைது செய்யப்பட்டனர். நியூசு இண்டர்நேசனல் முதன்மை செயல் அதிகாரி ரெபக்கா புரூக்ஸ், நியூசு கார்ப்பரேசன் முதன்மை அதிகாரி லெசு ஹின்டன், ஆகியோர் பதவி விலகினர். நியூசு ஆப் த வேர்ல்ட் முன்னாள் ஆசிரியர் ஆண்டி கூல்சன், செயலாக்க ஆசிரியர் நீல் வாலிசு மற்றும் ரெபக்கா புரூக்ஸ் ஆகியோர் பின்னர் கைது செய்யப்பட்டனர். ஆண்டி கூல்சன் கன்சர்வேட்டிவ் கட்சியின் ஊடக ஆலோசகராக பணியாற்றி வந்தார் என்பது குறிப்பிடத்தக்கது. நியூசு கார்ப்பரேசனின் தலைவர் ரூப்பர்ட் மர்டாக் அவரது மகன் ஜேம்சு மர்டாக் ஆகியோர் நாடாளுமன்ற கமிட்டி முன்பு ஆஜராகி சாட்சியம் அளித்தனர்.

இந்த விவகாரம் தொடர்பாக சூலை 20, 2011 அன்று இங்கிலாந்து நாடாளுமன்றம் விசேச கூட்டு கூட்டத்தை கூட்டியது. அதில் அந்நாட்டுப் பிரதமர் டேவிட் கேமரூன் எதிர்க்கட்சித் தலைவர்களின் கேள்விகளுக்கு பதில் அளித்தார்.

## மேற்கோள்கள்

## வெளியிணைப்புகள்
*Phone Hacking Scandal collected news and commentary at *BBC News*
*News of the World Phone Hacking  collected news and commentary at *[[த டெயிலி டெலிகிராப்]]*
*Full Q&A On The Phone Hacking Scandal, *Sky News*, 5 July 2011
*Hacking scandal: is this Britain's Watergate?, *The Independent*, 9 July 2011
*Hacked off  official campaign website

பகுப்பு:ஐக்கிய இராச்சியத்தின் அரசியல்
பகுப்பு:நியூசு கார்ப்பரேசன்
நியூசு ஆப் த வேர்ல்ட்

***நியூசு ஆப் த வேர்ல்ட்*** என்பது இங்கிலாந்தில் 1843 முதல் 2011 வரை வெளியான தேசிய சிறு செய்தித்தாளாகும். இது ஆங்கில மொழியில் அதிக விற்பனை செய்யப்பட்ட செய்தித்தாளாகும்.

## மேலும் காண்க
* நியூசு இண்டர்நேசனல் தொலைபேசி ஒட்டுக்கேட்பு விவகாரம்

## மேற்கோள்கள்

பகுப்பு:ஆங்கில இதழ்கள்
பகுப்பு:நியூசு கார்ப்பரேசன்
பால்மோரல் தொப்பி

இசுக்கொட்டிய மொழியில் **பால்மோரல் பொனட்** (Balmoral bonnet) என்று அழைக்கப்படும் **பால்மோரல் தொப்பி** இசுக்கொட்டியப் பாரம்பரியத் தொப்பி ஆகும். இது முறை சார்ந்ததும், முறை சாராததுமான உயர்நிலப் பகுதி உடைகளுடன் அணியத்தக்கது. 16 ஆம் நூற்றாண்டில் இருந்தாவது புழக்கத்தில் இருந்துவரும் இத் தொப்பி, மென்மையான கம்பளியினால் பின்னப்படுவது. இதன் உச்சி தட்டையாக இருக்கும். இசுக்கொட்லாந்தின் அரச குடும்ப வதிவிடமான பால்மோரல் கோட்டைமனையின் பெயரைத் தழுவியே இத் தொப்பிக்குப் பெயர் ஏற்பட்டது. இது, இதே போன்ற, முறைசாரா வகையைச் சார்ந்த டாம் ஓ சான்டர்; முறைசார்ந்ததும், முறைசாராததுமான தேவைகளுக்குப் பயன்படக்கூடிய கிளென்காரி பொனெட் ஆகிய தொப்பிகளுக்கு மாற்றாகப் பயன்படக்கூடியது. 

## வடிவமைப்பு
முன்னர் இத் தொப்பியின் மேற்பகுதி மிகவும் பெரிதாக இருந்தது. இப்பொழுது சிறிதாக உள்ளது. மென்மையான துணியால் ஆன இத் தொப்பி கடும் நீலம், கறுப்பு, பச்சை ஆகிய நிறங்களிலேயே பெரிதும் காணப்படுகிறது. தொப்பியின் கீழ் விளிம்போரம் காணப்படும் துணிப் பட்டை ஒன்றுடன் இணைந்ததாகத் தொப்பியின் பின்புறம் நாடா ஒன்று இருக்கும். இது சில சமயங்களில் பின்புறத்திலிருந்து தொங்கியவாறு காணப்படும். முன்னர் இந்த நாடா தொப்பியைத் தலையோடு இறுகக் கட்டுவதற்குப் பயன்பட்டதாகத் தெரிகிறது. தொப்பியின் இடது புறத்தில் படைத்துறை சார்ந்த அல்லது இனக்குழு சார்ந்த சின்னம் பொருத்தப்படுவது உண்டு. 

## இவற்றையும் பார்க்கவும்
* தொப்பி

பகுப்பு:தொப்பிகள்
எழினி

**எழினி** என்னும் பெயருடன் சங்ககாலத்தில் பல மன்னர்கள் வாழ்ந்துவந்தனர். இவர்களைப் பாடிய புலவர்களைக் கொண்டும், அந்த மன்னர்களைப் பற்றி அவர்கள் தரும் செய்திகளிலிருந்தும் இவர்கள் வெவ்வேறு மன்னர்கள் எனத் தெரிகிறது.

ஏழு வள்ளல்களில் ஒருவனாக அதியமானை ஒரு புலவர் காட்டுகிறார், அவனை அவர் ஔவைக்கு நெல்லிக்கனி ஈந்த அதிகன் எனக் குறிப்பிடுகிறார்.

இந்த அதியமானின் மகன் எழினியை மற்றொரு புலவர் அந்த ஏழு வள்ளல்களில் ஒருவன் என்கிறார்.

* அதியமான் மரபினர் முதன் முதலாகத் தமிழ்நாட்டுக்குக் கரும்பைக் கொண்டுவந்து பயிரிட்டனர்.
* எழினி என்னும் சொல் திரைச்சீலையைக் குறிக்கும்  எனவே எழினி என்னும் பெயர் குடிமக்களுக்குப் பாதுகாப்பு வழங்குபவன் எனப் பொருள்படும்.

## பலர்
# பொகுட்டெழினி (அதியமானின் மகன்)
# வாய்வாட் பொய்யா எழினி (அதியமானின் தகடூரைத் தாக்கிப் போர்க்களத்திலேயே மாண்டுபோனவன்)
# கொடும்பூண் எழினி (குதிரைமலை அரசன், கடையெழு வள்ளல்களில் ஒருவன்) 
# பொலம்பூண் எழினி (தலையாலங்கானத்துச் செருவென்ற நெடுஞ்செழியனிடம் தோற்றோடியவன்)
# கல்லா எழினி (மத்தி அரசனால் பல் பிடுங்கப்பட்டவன்)
# கண்ணன் எழினி (தன் நாட்டைத் தாக்கிய பகைவரை ஓட்டியவன் என்று மாமூலனாரால் குறிப்பிடப்படுபவன்.
# எழினியாதன் (குமரி மாவட்டம் வாட்டாற்றுப் பகுதியில் வாழ்ந்த சங்ககால வள்ளல். மாங்குடி கிழார் என்னும் புலவர் இவனது வள்ளண்மையைப் பாராட்டிப் பாடியுள்ளார்.)

## வரலாற்றுச் செய்தி
# ஊராது ஏந்திய குதிரைக் கூர்வேற் கூவிளங்கண்ணி கொடும்பூண் எழினி.
# போர் வல் யானைப் பொலம்பூண் எழினி என்பவன் தலையாலங்கானப் போரில் பாண்டியன் நெடுஞ்செழியனிடம் தோற்றோடியவன்.
# பந்து புடைப்பு அன்ன பாய்பரிக் குதிரை, சில்பரிக் குதிரைப் பல்வேல் எழினி, கெடலருந் துப்பின் விடுதொழில் முடிமார், கனை எரி நடந்த கல் காய் கானத்து, மறவர்.
# முனை எழ முன்னுவர் ஓட்டிய முரண் மிகு திருவின், மறம் மிகு தானை கண்ணன் எழினி.
# மத்தி என்பவன் வேந்தன் ஏவியதன் பேரில் தொலைவிலுள்ள நாட்டுக்குச் சென்று கல்லா எழினி என்பவனின் பல்லைப் பிடுங்கிக் கொண்டுவந்து தன் ஊர் வெண்மணிவாயில் கோட்டைக் கதவில் பதித்துக்கொண்டான். 
# வாய்வாட் பொய்யா எழினி என்று போற்றப்படும் இவன் நாட்டில் நல்லாட்சி நடத்திவந்தான். ஆடு மாடு மேய்ப்போர் அச்சமின்றிக் காட்டில் தங்கும் வகையில் இவன் குடிமக்களுக்குப் பாதுகாப்பு நல்கிவந்தான். காட்டில் தங்கும்போது விலங்குகள் தாக்காதவாறும், நாட்டிலுள்ள செல்வத்தைப் பகைவர் பறிக்காதவாறும் இவன் பாதுகாப்பு அளித்துவந்தான். இவன் அதியமானின் தகடூரைத் தாக்கியபோது போர்க்களத்திலேயே கொல்லப்பட்டான்.
# அதியமான் மகன் பொகுட்டு எழினிக்கு இரண்டு பகையாம். ஒன்று அவன் தோளை மகளிர் நோக்கம் தாக்குமாம். மற்றொன்று மற்றவர்களோடு சேர்ந்து மகிழ்ந்து உண்ட கையோடு தாக்கிவிடுவானோ என்று அவன் செல்லும் ஊர்களிலெல்லாம் அவனைப் பகைக் கண்ணோடு பார்ப்பார்களாம். 
ஔவையார் தன்னிடமிருந்த மாக்கிணை என்னும் பறையை முழக்கிக்கொண்டு, விடியல் பொழுதில் கொடும்பூண் எழினி வாயிலில் நின்று அவன் புகழைப் பாடினாராம். பகைவர் கோட்டைகளைக் கைப்பற்றி அவர் நாட்டில் கழுதை ஏர் பூட்டி உழுது வரகும் கொள்ளும் விதைத்தானாம். உடனே வெளிவந்த அவன் பாசிவேர் போல் கிழிந்திருந்த ஔவையின் ஆடைக்கு மாற்றாடையாக நுண்ணூல் கலிங்கம் தந்து விருந்து படைத்தானாம் . 
உப்பு வண்டி மேட்டில் ஏறும்போதும் பள்ளத்தில் இறங்கும்மோதும் முன்னும் பின்னும் கவியாமல் இருப்பதற்காக வண்டியில் சேம-அச்சு என்று ஒரு மரத்தைக் கட்டித் தொங்கவிட்டிருப்பர். எழினி ஔவையைச் சேம-அச்சு போல் பேணிவந்தானாம்.

## சான்று மேற்கோள்

பகுப்பு:சங்ககால அதியர்
பகுப்பு:சங்ககால வேளிர் அரசர்கள்
நோய் முதலியல்

**நோய் முதலியல்** *(etiology)* என்பது ஒரு நோயின் மூல காரணத்தைப் பற்றி ஆராய்ந்தறியும் அறிவியல் துறை. மருத்துவத் துறை மட்டுமின்றி இயற்பியல், தத்துவவியல், உளவியல், நிருவாகவியல், இறையியல் போன்ற துறைகளிலும் மூல காரணத்தைக் கண்டறிதல் அவசியமாகிறது. அவ்விடங்களில்  இது **காரண காரியவியல்** என அறியப்படுகிறது.

## மருத்துவத்துறையில்
இராபர்ட் காச் *(Robert Koch)* என்பவர் தான் முதன் முதலில் தொற்று நோய்கள் உருவாக நுண்ணுயிரிகளே காரணம் என்பதை நிறுவினார். அதற்கு முன் வரை ஒவ்வொரு நோய்க்கும் ஒவ்வொரு காரணம் சொல்லப்பட்டு வந்தது. மலேரியா என்ற சொல்லுக்கு கெட்ட காற்று என்று பொருள். மலேரியா கெட்ட காற்றினால் வருவதாக நம்பினர். ரொனால்டு ராஸ் என்ற இந்தியாவில் பிறந்த ஆங்கில மருத்துவர் தான் அது பெண் அனாஃபிலசு கொசுக்களால் பரவும் பிளாஸ்மோடியத் தொற்றுயிரியினால் பரவுவதை நிறுவினார்.

ஒரே நோய்க்கு பல காரணங்கள் இருக்கலாம். உதாரணமாக நீரிழிவு நோய் ஏற்பட எண்ணற்ற காரணங்கள் உண்டு.

ஒரே காரணமே பல நோய்களை உண்டாக்கலாம். புகைபிடிக்கும் பழக்கம் மற்றும் மது அருந்துதல் எனும் இரு காரணிகள் பல நோய்களை உண்டாக்குகின்றன.

பகுப்பு:மருத்துவச் சிறப்புத் துறைகள்

## மேற்கோள்கள்
பிரேசில் தேசிய காற்பந்து அணி

**பிரேசில் தேசிய கால்பந்து அணி** () பன்னாட்டு ஆடவர் காற்பந்தாட்டப் போட்டிகளில் பிரேசில் சார்பாக விளையாடும் தேசிய அணியாகும். இதனை பிரேசிலில் கால்பந்தாட்டத்தை கட்டுப்படுத்தும்  பிரேசிலிய கால்பந்து கூட்டமைப்பு (CBF) நிர்வகிக்கிறது.  பன்னாட்டுக் கால்பந்து சங்கங்களின் கூட்டமைப்பில்  1923 முதல் அங்கத்தினராக உள்ளது; தென்னமெரிக்க கால்பந்து கூட்டமைப்பில்  1916 முதல்  அங்கத்தினராக உள்ளது.

உலகக்கோப்பை காற்பந்து வரலாற்றில் பிரேசில் ஐந்து முறை (1958, 1962, 1970, 1994, 2002) கோப்பையை வென்று மிகவும் வெற்றிகரமான கால்பந்து அணியாக விளங்குகிறது.  பிபா கூட்டமைப்புக்களின் கோப்பைப் போட்டிகளிலும் நான்கு முறை வெற்றி கண்டு சாதனை படைத்துள்ளனர். 1997, 2005, 2009 மற்றும் 2013 ஆண்டுகளில்  கோப்பையை வென்று நடப்பு வாகையாளர்களாக உள்ளனர்.  இதுவரை நடந்த அனைத்து உலகக்கோப்பை போட்டிகளிலும் பங்கேற்ற ஒரே தேசிய அணியாக பிரேசில் சாதனை படைத்துள்ளது. 

பிரேசில் தேசிய கால்பந்து அணி உலக கால்பந்து எலோ தர வரிசையில் உலகின்  முதலிடத்தைப் பெற்றுள்ளது. பிபா தர வரிசையில் 11ஆம் இடத்தில் உள்ளது. 

நான்கு வெவ்வேறு கண்டங்களில் நடந்த உலகக்கோப்பைகளில் வென்ற பெருமையும் பிரேசிலுக்கு உண்டு:  ஐரோப்பாவில் சுவீடனில் 1958இலும்  தென் அமெரிக்காவில் சிலியில் 1962இலும் வட அமெரிக்காவில் (இருமுறை) மெக்சிக்கோவில் 1970இலும் ஐக்கிய அமெரிக்காவில் 1994இலும்  ஆசியாவில் கொரியா/சப்பானில் 2002இலும்  கோப்பையை வென்றுள்ளது.  தொடர்ந்த   அலுவல்முறையான 35 ஆட்டங்களில் தோல்வியடையாத  சாதனையை  எசுப்பானியாவுடன் பகிர்கின்றனர். கால்பந்து இரசிகர்களிடையே பரவலான மேற்கோளுரை: "*Os ingleses o inventaram, os brasileiros o aperfeiçoaram*" ("ஆங்கிலேயர்கள் கண்டுபிடித்தனர், பிரேசிலியர் கச்சிதப் படுத்தினர்").

பிரேசில் 2014 உலகக்கோப்பையை நடத்தும் நாடாக இருப்பதால் தானியக்கமாக போட்டியில் விளையாடத் தகுதி பெறுகிறது.

## மேற்கோள்கள்

## வெளி இணைப்புகள்
* Brazil on FIFA.com 
* The official Brazilian football association website
* Brazilian Football – Guide to Football in Brazil
* RSSSF Brazil
* All about Brazilian Football – Sambafoot.com
* Brazil Football Team World Cup 2014 Schedule 

பகுப்பு:தேசியக் கால்பந்து அணிகள்
பகுப்பு:பிரேசிலில் விளையாட்டு
அனுசீலன் சமித்தி

**அனுசீலன் சமித்தி** (அனுஷீலன் சமித்தி, வங்காள மொழி: অনুশীলন সমিতি) இந்திய விடுதலைப் போராட்ட காலத்தில் வங்காளத்தில் செயல்பட்ட ஒரு புரட்சி இயக்கம். 20ம் நூற்றாண்டின் ஆரம்ப கட்டத்தில் கிழக்கு இந்தியாவின் முக்கிய ஆயுதமேந்திய புரட்சி இயக்கமாக இருந்தது. இவ்வியக்கமும் இதிலிருந்து பிரிந்த யுகாந்தர் அமைப்பும், புறநகர் உடற்பயிற்சி கழகங்கள் என்ற போர்வையில் பிரித்தானிய அரசுக்கு எதிராக ரகசிய நடவடிக்கைகளில் ஈடுபட்டன. ஆயுதப் போராட்டத்தின் மூலம் இந்தியாவுக்கு விடுதலை வாங்கித் தருவதே இதன் குறிக்கோள். ஆரம்ப காலத்தில் கொல்கத்தா, டாக்கா போன்ற நகர்புறங்களில் பரவிய இவ்வமைப்பு விரைவில் வங்காளத்தின் ஊர்ப்புறங்களிலும் வேரூன்றியது. 1902ஆம் ஆண்டு உருவாக்கப்பட்ட இவ்வமைப்பு பலமுறை பிளவுற்று, சில முறை புனரமைக்கப்பட்டது. இவ்வமைப்பின் உறுப்பினர்கள் 1930களின் இறுதி வரை படுகொலைகள், வெடுகுண்டு தயாரித்தல், ஆயுதப் பயிற்சி போன்ற செயல்களில் ஈடுபட்டு வந்தனர். பின் இவ்வியக்கம் செயலிழந்து அரசியல் மைய நீரோட்டத்தில் இணைந்து விட்டது.

## மேற்கோள்கள்

பகுப்பு:புரட்சி இயக்கங்கள்
அரசடித்தீவு விக்னேஸ்வரா மகா வித்தியாலயம்

**அரசடித்தீவு விக்னேஸ்வரா மகா வித்தியாலயம்** இலங்கையின் கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு பாடசாலை ஆகும். இப்பாடசாலை இலங்கை அரசாங்கத்தினால் புதிதாக அறிமுகப்படுத்தப்பட்டுள்ள ஆயிரம் பாடசாலைகள் திட்டத்தின் கீழ் ஒரு பாடசாலையாக தெரிவு செய்யப்பட்டுள்ளது.

## ஆரம்பம்
இப்பாடசாலை சூன் 1, 1910இல் ஆரம்பிக்கப்பட்டது. பாடசாலை ஆரம்பிக்கப்பட்ட நேரத்தில் 12 மாணவர்கள் இப்பாடசாலையில் இருந்தனர்.

## பாடசாலையின் மகுடவாசகம்
* ஒழுக்கமுடன் உயர் கல்வி பெறுவோம் 
## உருவாக்கமும், வரலாற்று பின்னணியும்
கிறிஸ்தவ சமயத்தைப் பின்பற்றுவோருக்கு முன்னுரிமை வழங்கும் நோக்குடன் இப்பாடசாலை தொடங்கப்பட்டது. இந்த நோக்கத்தை அடிப்படையாகக் கொண்டு 1910ம் ஆண்டில் கொப்பரசு சுவாமிகளால் உருவாக்கப்பட்ட இப்பாடசாலைக்கு ஆரம்பத்தில் மட்/அரசத்தீவு உரோமன் கத்தோலிக்க மிசன் பாடசாலை எனப்பெயர் வைத்தனர். 1923ம் ஆண்டு காலப்பகுதியில் இப்பாடசாலையில் இரண்டு வகுப்புக்கள் மாத்திரம் காணப்பட்டது. 1978ல் மட்/அரசத்தீவு கனிஸ்ட வித்தியாலயம் எனவும், 1980ம் ஆண்டில் அரசடித்தீவு விக்னேஸ்வரா வித்தியாலயம் எனவும், 1990ம் ஆண்டு மட்/அரசடித்தீவு விக்னேஸ்வரா மகா வித்தியாயமாகவும் பெயர் மாற்றப்பட்டது.

## தற்போதைய நிலை
இப்பாடசாலையில் தற்போது 778 மாணவர்கள் கல்வி பயில்கின்றனர். மொத்தமாக 32 ஆசிரியர்கள் சேவையாற்றுகின்றனர்.  தற்போதைய அதிபராக வீ. கோபாலப்பிள்ளை பணியாற்றி வருகின்றார்.

## பாடசாலையின் அபிவிருத்திகளும், சிறப்பம்சங்களும்
இப்பாடசாலை ஆரம்பத்தில் உரோமன் கத்தோலிக்கப் பாடசாலையாக இருந்த பின்னரே மட்/அரசடித்தீவு விக்னேஸ்வரா மகாவித்யாலயமாக பெயர் மாற்றப்பட்டு தரம் உயர்த்ப்பட்டது. இப் பாடசாலை மாணவர்கள் மாவட்ட மட்டம், மாகாணமட்டம் போட்டிகளிலும் பங்குபற்றி பல சாதனைகள் படைத்துள்ளனர். அதேநேரத்தில் கல்வி அபிவிருத்தியிலும் பல்வேறு முன்னேற்றங்கள் காணப்படுகின்றன. 2007ம் ஆண்டுகளில் ஏற்பட்ட இடப்பெயர்வுகளுக்கு முன்னர் இப்பாடசாலையில் கணணிகூடம், பேன்ட் வாத்தியம், விஞ்ஞான ஆய்வுகூடம், ஒலி-ஒளி சாதனக் கூடம் என்பன அமைந்திருந்தன. ஆனால் இடம் பெயர்வுக்கு பின்னால் அவை அனைத்தும் இழக்கப்பட்ட பாடசாலையாக இது மாறிவிட்டது. இருந்தும் சில அரசசார்பற்ற நிறுவனங்களின் உதவிகளைக் கொண்டு இழந்த பௌதீக வளங்களை பெறுவதற்கு  முயற்சிகள் மேற்கொள்ளப்பட்டு வருகின்றன.

## அமெரிக்க நிறுவன உதவி
கட்டடவசதி மிகவும் குறைவாக காணப்பட்ட இப்பாடசாலைக்கு அமெரிக்க உதவி நிறுவனம் USAID 2009ம் ஆண்டு இரு மாடி கட்டங்களை அமைத்துக் கொடுத்தது. இதன் மூலம் பாடசாலையின் இடநெருக்கடி ஒரளவு குறைந்துள்ளது. இப்பாடசாலை எதிர்வரும் ஆண்டில் நூற்றாண்டு நிறைவு விழாவைக் கொண்டாடவிருக்கின்றது.

## பாடசாலைக் கீதம்
:::அரசடித்தீவினில் அமைந்திடும் வித்தி
:::ஆலயமே கலை ஆலயமே
:::ஆயிரம்மாயிரம் ஆண்டுகளாக
:::அருள்மொழியும் தான் தோன்றி
:::ஈஸ்வரன் கருணை எமக்கிருப்பதனால்
:::எழுவோம் முயல்வோம் வாழ்வோம்
:::இறைவனின் திருவடி துதிப்போம்
:::எமையீன்றதாய் தந்தையை மதிப்போம்.
:::அறிவே குரு என நினைப்போம்
:::அகிலம் போற்ற வாழ்வோம்
:::::அரசடித்தீவினில்…………

:::தாய் மொழியாந் தமிழ்தேன்மொழியோடு
:::தரணி மொழி ஆங்கிலமும்
:::வாழ்வினைப் பெருக்கும் கமத் தொழிலோடு
:::வளம்தரும் கைத்தொழில் பயில்வோம்
:::மாண்புறு கலை விஞ்ஞானம்-அது
:::மதியபுதிய விஞ்ஞானம்
:::ஓங்கிய கணிதமும் படிப்போம்
:::::ஆரசடித்தீவினில்………..

## மேற்கோள்கள்


பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:இலங்கையின் கலவன் பாடசாலைகள்
பகுப்பு:இலங்கையின் கிறித்தவப் பாடசாலைகள்
பகுப்பு:மட்டக்களப்பு மாவட்டப் பாடசாலைகள்
2011 கோப்பா அமெரிக்கா

**2011 கோப்பா அமெரிக்கா 2011** (2011 Copa América), **காம்பனேடோ சூதாமெரிக்கானோ கோப்பா அமெரிக்கா** (Campeonato Sudamericano Copa América) அல்லது **கோப்பா அமெரிக்கா அர்ச்சென்டினா 2011** என்றெல்லாம் அறியப்படும் பன்னாட்டு கால்பந்துப் போட்டிகள் தென் அமெரிக்க கால்பந்து அணிகளிடையே நடைபெறும் கோப்பா அமெரிக்காவின் 43வது பதிப்பாகும். கான்மேபோல் என்ற அமைப்பால் நடத்தப்படும் இந்தப்போட்டிகள் சூலை 1, 2011 முதல் சூலை 24, 2011 வரை அர்ச்சென்டினாவில் நடைபெற்றன.

2011ஆம் ஆண்டுப்போட்டிகளின் இறுதியாட்டத்தில் உருகுவே 3-0 என்ற கோல்கணக்கில் பராகுவே அணியை வென்று பதினைந்தாவது முறையாகக் கோப்பையைக் கைப்பற்றியது. இரண்டாமிடம் பெற்ற பராகுவே போலிவியா கோப்பையை வென்றது. மற்றொரு ஆட்டத்தில் பெரு வெனிசூலாவை 4-1 என்ற கணக்கில் தோற்கடித்து மூன்றாமிடத்தைப் பிடித்தது.
## மேற்கோள்கள்

## வெளியிணைப்புகள்

*Copa América 2011 Official Site
*Official YouTube Channel 

பகுப்பு:கோப்பா அமெரிக்கா
பகுப்பு:2011 இல் விளையாட்டுகள்
கல்லடி (மட்டக்களப்பு)

**கல்லடி** (*Kallady*) இலங்கையின் கிழக்கு மாகாணத்தில், மட்டக்களப்பின் நகரிலிருந்து கல்முனை-மட்டக்களப்பு பிரதான வீதியில் சுமார் 2 கி.மீ. தூரத்தில் அமைந்துள்ள கிராமம் ஆகும். இலங்கையின் மிகவும் நீளமான ஒல்லாந்தர் காலத்துப் புகழ் பெற்ற பாலம் இங்கு காணப்படுகின்றது. இராமகிருஷ்ண மிஷனின் ஆன்மீகச் சூழலும்,  சுவாமி விபுலானந்தரின் இலட்சியத்தில் உருவான சிவாநந்த வித்தியாலயமும் கல்லடி எனும் மகத்தான கிராமத்தின் பெயரைப் பாரெல்லாம் பரவச்செய்துள்ளன. 2004 ஆழிப்பேரலையின் போது இப்பாலம் வெகுவாக பாதிக்கப்பட்டதால் தற்போது புதிதாக ஒரு பாலம் சுனாமி நிவாரண நிதியின் மூலம் புனரமைக்கப்படுகின்றது. சுவாமி விபுலாநந்தரின் சமாதியும் இங்கு உள்ளது.

கல்லடியின் கிழக்கே இந்தியப் பெருங்கடலின் ஓரமாக இலங்கையின் பிரசித்தி பெற்ற ஈழத்து திருச்செந்தூர் முருகன் ஆலயம்  காணப்படுகின்றது. புகழ்பெற்ற சிவானந்தா வித்தியாலயம், இராமகிருட்டிண மிஷன் ஆகியவை இப்பிரதேசத்தின் பெருமைக்குரிய சொத்துக்கள் ஆகும். அத்துடன் கிழக்கு மாகாண உள்ளூராட்சி பிரதான அலுவலகம், இலங்கை மின்சார சபை பிரதான காரியாலயம், கட்டிடங்கள் திணைக்களம் போன்ற அரச திணைக்களங்கள் இங்கு காணப்படுகின்றன.

கல்லடியின் கடற்கரை மட்டக்களப்பு மக்களின் பொழுதுபோக்கு இடங்களில் முதன்மை பெறுகின்றது.

## கல்லடி காட்சியகம்

படிமம்:விபுலானந்தர் சமாதி.JPG|சுவாமி விபுலாநந்தரின் சமாதி
படிமம்:Kallady Bridge Batticaloa.jpg|கல்லடிப்பாலம்: இலங்கையிலுள்ள நீண்ட பாலங்களில் ஒன்று
படிமம்:Kallady Bridge, Batticaloa.theora.ogv|கல்லடிப் பாலம், மட்டக்களப்பு


## மேற்கோள்கள்

## வெளி இணைப்புகள்
* RKM Shivananda National School 
* www.kallady.com 

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பகுப்பு:மட்டக்களப்பு மாவட்டம்
பூர்ணிமா ராவ்

**பூர்ணிமா ராவ்** (*Purnima Rau*, பிறப்பு: சனவரி 30 1967),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஐந்து தேர்வுத் துடுப்பாட்டப் போட்டிகளிலும், 33   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1994/95-1999 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1993-2000/01 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1967 பிறப்புகள்
பகுப்பு:வாழும் மக்கள்
சாந்தா ரங்கசுவாமி

**சாந்தா ரங்கசுவாமி** (*Shantha Rangaswamy*, பிறப்பு: சனவரி 1 1954),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் 16 தேர்வுத் துடுப்பாட்டப் போட்டிகளிலும், 19   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1976/77-1990/91 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1981/82-1986 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

## விருதுகள்

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
பகுப்பு:சென்னை துடுப்பாட்டக்காரர்கள்
யூரியா சுழற்சி

**[[யூரியா]] சுழற்சி** [Urea cycle] (அ) ஆர்னிதின் சுழற்சி என்பது பல விலங்குகளில் அமோனியாவிலிருந்து, யூரியா தயாரிக்க நடைபெறும் உயிரிவேதி வினைகளின் சுழற்சியாகும். யூரியா சுழற்சி கல்லீரலில் முதன்மையாகவும், சிறுநீரகத்தில் குறைவான அளவும் நடைபெறுகின்றது.

## யூரியா சுழற்சி வினைகள் அட்டவணை மற்றும் வரைபடம்
மணியிழையத்தில் (மைட்டோகாண்டீரியா) இரண்டும், உயிரணுக்கணிகத்தில் (சைடோசால்) மூன்றுமாக ஐந்து வினைகளை யூரியா சுழற்சிக் கொண்டுள்ளது. இச்சுழற்சியில், இரண்டு அமினோ தொகுதிகள் (NH4+ - லிருந்து ஒன்று, அஸ்பார்டிக் அமிலத்திலிருந்து ஒன்று) மற்றும் ஒரு கார்பன் அணுவானது (HCO3− - லிருந்து) நச்சுத்தன்மையில்லாத யூரியா என்னும் கழிவுப் பொருளாக மாற்றப்படுகின்றது.


::**யூரியா சுழற்சி வினைகள் வரைபடம்**

1 L-ஆர்னிதின்2 கார்பமோயில் பாஸ்பேட்டு3 L-சிட்ருலின்4 ஆர்ஜினினோ சக்சினேட்டு5 ஃபியூமரேட்டு6 L-ஆர்ஜினின்7 யூரியா L-Asp L: அஸ்பார்டேட்டு கார்பமோயில் பாஸ்பேட் இணைப்பி 1 (CPS-1)ஆர்னிதின் கார்பமோயில் இடமாற்றி (OTC)ஆர்ஜினினோ சக்சினேட்டு தொகுப்பி (ASS)ஆர்ஜினினோ சக்சினேட்டு சிதைப்பி (ASL)ஆர்ஜினினேசு 1 (ARG1)


முதல் வினையில், NH4+ + HCO3− = NH<sub>3</sub> + கரிவளி (CO2) +  நீர் (H2O).

## யூரியா சுழற்சியின் சமன்பாடுகள்
**ஒட்டுமொத்தச் சமன்பாடு**

NH<sub>3</sub> + CO2 +  அஸ்பார்டேட்டு + 3 [ATP] + 2 [H2O] → யூரியா + ஃபியூமரேட்டு + 2 [ADP] + 2 [Pi] + AMP + PPi

**சுருக்கச் சமன்பாடு**

2 NH<sub>3</sub> + CO2 + 3 [ATP] + [H2O] → யூரியா + 2 [ADP] + 4 [(Pi] + AMP

## யூரியா சுழற்சி சீர்கேடுகள்
* ஆர்னிதின் கார்பமோயில் இடமாற்றி குறைபாடு
* கார்பமோயில் பாஸ்பேட்டு இணைப்பி குறைபாடு
* ஆர்ஜினினோ சக்சினிக் அமிலச்சிறுநீர்
* இரத்தத்தில் ஆர்ஜினின் மிகைப்பு
* இரத்தத்தில் ஆர்னிதின் மற்றும் அமோனியா மிகைப்பு, ஹோமோசிட்ருலின்சிறுநீர் நோய்க் குறித்தொகுப்பு
* லைசின்சிறுநீர் புரதச் சகியாமை
* இரத்தத்தில் சிட்ருலின் மிகைப்பு
* N-அசெட்டைல் குளூடமேட் தொகுப்பி குறைபாடு

மேற்கண்ட பல சீர்கேடுகளும் இரத்தத்தில் அமோனியா மிகைப்புடன் தொடர்பு உடையவை.

## கூடுதல் படங்கள்

 File:Urea-Cycle scheme 2006-01.svg|யூரியா சுழற்சி
 File:Urea cycle 2.png|யூரியா சுழற்சி (வண்ணத்தில்)


பகுப்பு:உயிர்வேதியியல் சுழற்சிகள்
கல்லடி

**கல்லடி** என்ற தலைப்பில் உள்ள கட்டுரைகள்:

## இடங்கள்
### மட்டக்களப்பில் உள்ள ஊர்கள்
*கல்லடி (மட்டக்களப்பு), மட்டக்களப்பில் உள்ள ஊர்
*கல்லடி முகத்துவாரம்
*கல்லடி உப்போடை
*கல்லடி வேலூர்

### இலங்கையில் வேறு இடங்களில்
*கல்லடி (புத்தளம்), புத்தளத்தில் உள்ள ஊர்
*கல்லடி (யாழ்ப்பாணம்), யாழ்ப்பாணத்தில் உள்ள ஊர்

### இந்தியாவில்
*காலடி, கேரளத்தில் உள்ள ஊர்

## வேறு
*கல்லடி வேலுப்பிள்ளை
ரூமேலி தார்

**ரூமேலி தார்** (*Rumeli Dhar*, பிறப்பு: திசம்பர் 9 1983),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் நான்கு தேர்வுத் துடுப்பாட்டப் போட்டிகளிலும், 76   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2005/06 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2003 - 2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1983 பிறப்புகள்
பகுப்பு:வாழும் மக்கள்
சுதா ஷா

**சுதா ஷா** (*Sudha Shah*, பிறப்பு: சூன் 22 1958), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் 21 தேர்வுத் துடுப்பாட்டப் போட்டிகளிலும், 13  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976/77-1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1977/78 -1986 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
ஆசா ராவட்

**ஆசா ராவட்** (*Asha Rawat*, பிறப்பு: பெப்ரவரி 16 1982),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 20   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2005/06 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2005/06-2008 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1982 பிறப்புகள்
பகுப்பு:வாழும் மக்கள்
குறுக்கைப் பறந்தலை

குறுக்கை என்னும் ஊரில் சங்ககாலத்தில் போர் நடந்த இடம் குறுக்கைப் பறந்தலை. போர்க்களத்தைச் சங்கநூல்கள் பறந்தலை என்று குறிப்பிடுகின்றன. 
*சிவன் கோயில்
அட்ட வீரட்டான சிவத்தலங்களில் குறுக்கை வீரட்டானம் என இது குறிப்பிடப்படுகிறது. மயிலாடுதுறைக்கு அண்மையில் உள்ள ஊர்.

இந்தக் குறுக்கை இக்காலத்தில் திருக்குறுக்கைப் பள்ளி என்னும் பெயருடன் விளங்குகிறது. திருஞான சம்பந்தர் திருநன்னிப் பள்ளிச் சிவனடியார்களை வணங்கிய பின் திருக்குறுக்கைச் சிவனை வழிபட வந்தார் எனப் பெரியபுராணம் குறிப்பிடுகிறது.
*சங்ககாலம்
எவ்வி என்னும் வள்ளல் மிழலை நாட்டை நீடூரைத் தலைநகராகக் கொண்டு ஆண்டுவந்தான். மிழலை நாடு இப்போது திருவீழிமிழலை என்று வழங்கப்படுகிறது. இந்த ஊருக்கு அண்மையில் அன்னியூர் என்னும் திருத்தலம் உள்ளது. அன்னி என்னும் அரசன் இதனை ஆண்டுவந்தான். அவன் பெயரால் இந்த ஊரின் பெயர் அமைந்துள்ளது.

இந்த அன்னிக்கும் பொதியமலை நாட்டு மன்னன் திதியன் என்பவனுக்கும் இந்தக் குறுக்கைப் பறந்தலை என்னும் ஊரில் போர் நடந்தது. போரில் அன்னி கொல்லப்பட்டான். எவ்வி அறிவுரையைக் கேளாமல் போரிட்டு அன்னி மாண்டான்.

அன்னி கோசர் குடி மன்னன். அவனது காவல்மரம் புன்னை. இந்தக் காவல்மரம் போரின்போது வெட்டி வீழ்த்தப்பட்டது.
*புலவர் காரி
:இந்தக் குறுக்கையில் 15ஆம் நூற்றாண்டில் வாழ்ந்த காரி என்னும் புலவர் கணக்கதிகாரம் என்னும் நூலைச் செய்துள்ளார்.
## காண்க
*சங்ககால ஊர்கள்

## அடிக்குறிப்பு

பகுப்பு:சங்க காலப் புவியியல்
ரூபாஞ்சலி சாஸ்திரி

**ரூபாஞ்சலி சாஸ்திரி** (*Rupanjali Shastri*, பிறப்பு: செப்டம்பர் 17 1980),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 12  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1999 ல் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   1999- 2000/01பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:1975 பிறப்புகள்
பகுப்பு:வாழும் மக்கள்
சியாமா ஷா

**சியாமா ஷா** (*Shyama Shaw*, பிறப்பு: சூலை 8 1971),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், ஐந்து  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1995/96 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1995/96 - 1997 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1971 பிறப்புகள்
பகுப்பு:வாழும் மக்கள்
அம்ரிதா சின்டே

**அம்ரிதா சின்டே** (*Amrita Shinde*, பிறப்பு: சூலை 9 1975),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், ஐந்து  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2001/02 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1975 பிறப்புகள்
பகுப்பு:வாழும் மக்கள்
சுனிதா சிங்

**சுனீட்டா சிங்** (*Sunita Singh*, பிறப்பு: பெப்ரவரி 22 1974),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் இரண்டு தேர்வுத் துடுப்பாட்டப் போட்டிகளிலும், 18   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2001/02-2002 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2000/01-2002 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1974 பிறப்புகள்
பகுப்பு:வாழும் மக்கள்
கார்பமோயில் பாஸ்பேட்டு

**கார்பமோயில் பாஸ்பேட்டு** (Carbamoyl phosphate) உயிரிவேதி வினைகளில் முக்கியத்துவம் பெற்ற எதிர்மின் அயனியாகும். நிலவாழ் விலங்குகள் நைட்ரசனை நீக்க பயன்படுத்தும் யூரியா சுழற்சியிலும், பிரிமிடின் தொகுப்பிலும் வளர்சிதை மாற்ற இடைநிலைப் பொருளாக கார்பமோயில் பாஸ்பேட்டு பங்குபெறுகிறது. இது, பைகார்பனேட், அமோனியா, குளுட்டமேட்டு மற்றும் பாஸ்பேட்டிலிருந்து உருவாகிறது. இத்தொகுப்பில், கார்பமோயில் பாஸ்பேட்டு இணைவாக்கி நொதி வினையூக்கியாகச் செயல்படுகிறது.

**வேதி வினைகள்:**

* HCO3− + ATP → ADP + HO–C(O)–OPO32− (கார்பாக்சில் பாஸ்பேட்டு)
* HO–C(O)–OPO32− + NH3 + OH− → HPO42− + −O–C(O)NH2 (கார்பமேட்டு) + H2O
*−O–C(O)NH2 + ATP → ADP + H2NC(O)OPO32− (கார்பமோயில் பாஸ்பேட்டு)

பகுப்பு:உயிர்வேதியியல்
பகுப்பு:கார்பமேட்டுகள்
மணிமாலா சிங்கால்

**மணிமாலா சிங்கால்** (*Manimala Singhal*, பிறப்பு: ஏப்ரல் 11 1965),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஆறு தேர்வுத் துடுப்பாட்டப் போட்டிகளிலும், ஆறு  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1986-1990/91 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1984/85-1986 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1965 பிறப்புகள்
பகுப்பு:வாழும் மக்கள்
அமிதா சர்மா

**அமிதா சர்மா** (*Amita Sharma*, பிறப்பு: செப்டம்பர் 12 1982),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஐந்து தேர்வுத் துடுப்பாட்டப் போட்டிகளிலும், 101  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2003 - 2006 ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2002 - 2011 ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1982 பிறப்புகள்
பகுப்பு:வாழும் மக்கள்
ஜயா சர்மா

**ஜயா சர்மா** (*Jaya Sharma*, பிறப்பு: செப்டம்பர் 17 1980),  இந்தியப்  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஒரு தேர்வுத் துடுப்பாட்டப் போட்டியிலும், 77  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2001/02 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,   2001/02-2008/09 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:வாழும் மக்கள்
சுஜாதா ஸ்ரீதர்

**சுஜாதா ஸ்ரீதர்** (*Sujata Sridhar*, பிறப்பு: திசம்பர் 25 1961),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், ஆறு  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  1983/84-1986 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1981/82-1986    பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுப் பெண் துடுப்பாட்ட வீராங்கனைகள்
மோனிகா சும்ரா

**மோனிகா சும்ரா** (*Monica Sumra*, பிறப்பு: அக்டோபர் 14 1980),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், 14   ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார்.  2005/06-2006     பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2004/05-2006 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:வாழும் மக்கள்
ரவிச்சந்திரன் (நடிகர்)

**இரவிச்சந்திரன்** (30 மார்ச் 1942 – 25 சூலை 2011) தமிழ்த் திரைப்பட நடிகராவார். 1960கள்-70களில் கதாநாயகனாகவும் பின்னர் குணச்சித்திர வேடங்களிலும் நடித்தவர். திரைப்பட இயக்குனராகவும் பணியாற்றி உள்ளார்.

## வாழ்க்கைச் சுருக்கம்
இரவிச்சந்திரனின் இயற்பெயர் இராமன். திருச்சிராப்பள்ளியைச் சேர்ந்த  1951ஆம் ஆண்டு இந்தியா திரும்பிய பிறகு திருச்சியில் உள்ள புனித யோசப் கல்லூரியில் படித்தார். ரவிசந்திரனின் சொந்த ஊர் கரூர் அருகே உள்ள வாங்கல் கிராமம். இவரது இளமைக்காலம் மலேசியாவின் கோலாலம்பூரில் கழிந்தது. ரவிச்சந்திரனின் தந்தை பைரோஜி சீனிவாசன். மலேசியாவில் தமிழ் நேசன் என்ற பத்திரிகையில் ஆசிரியராக இருந்தார். கோலாலம்பூர் தமிழ் சங்கம் நடத்திய பள்ளியில் படித்தார். மலேசிய தமிழ் மாணவர்களில் முதல் மாணவராக தேர்வு பெற்ற இரவிச்சந்திரன், மருத்துவம் படிக்க விரும்பி இந்தியா வந்தார். திருச்சி புனித ஜோசப் கல்லூரியில் பட்டப்படிப்பை முடித்தார்.

சென்னையில் மருத்துவ படிப்பு படிக்க வந்தபோது இயக்குநர் ஸ்ரீதருக்கு அறிமுகமானார். அதன் மூலம் 1964ஆம் ஆண்டு ‘காதலிக்க நேரமில்லை‘ படத்தின் கதாநாயகனானார்.

## திரைப்படத் துறை பங்களிப்புகள்
### நடிகர்
ஒளிப்பதிவாளர் பி.என்.சுந்தரம் மூலம் இயக்குநர் ஸ்ரீதரின் காதலிக்க நேரமில்லை படத்தின் மூலம் 1964-ஆம் ஆண்டு தமிழ்த் திரையுலகுக்கு அறிமுகமானார்.

இதயக்கமலம், குமரிப் பெண், அதே கண்கள், கௌரி கல்யாணம், மதராஸ் டு பாண்டிச்சேரி, நான், உத்தரவின்றி உள்ளே வா, புகுந்த வீடு, இதயக்கமலம், ஊமை விழிகள் உள்ளிட்ட நூற்றுக்கும் மேற்பட்ட திரைப்படங்களில் நடித்தார். கடைசியாக நடித்த படம் ஆடுபுலி.

### இயக்குநர்
மானசீக காதல், மந்திரன் உள்பட 7 படங்களை இயக்கினார்.

### தயாரிப்பாளர்
தமிழ், மலையாளத்தில் சில படங்களை சொந்தமாக தயாரித்தார்.

## இறப்பு
இரவிச்சந்திரன் சிறுநீரகக் கோளாறு காரணமாக 2011 சூலை 25 அன்று இரவு 8.50 மணிக்கு சிகிச்சை பலனின்றி மருத்துவமனையில் உயிரிழந்தார்.. மலையாள முன்னணி நடிகை ஷீலாவை மணம் புரிந்து பின்னர் விமலா என்பவரை மணம் புரிந்தார். பாலாஜி, அம்சவர்தன் என்ற இரு மகன்களும், இலாவண்யா என்ற மகளும் உள்ளனர். இவருக்கும் ஷீலாவிற்கும் பிறந்த ஜியார்ஜ் திரைப்படங்களிலும் சின்னத்திரையிலும் நடித்து வருகிறார்.

## மேற்கோள்கள்

பகுப்பு:1942 பிறப்புகள்
பகுப்பு:2011 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:சென்னை நடிகர்கள்
பகுப்பு:திருச்சிராப்பள்ளித் திரைப்பட நடிகர்கள்
பகுப்பு:சென்னைத் திரைப்பட இயக்குநர்கள்
ரஜனி வேணுகோபால்

**ரஜனி வேணுகோபால்** (*Rajani Venugopal*, பிறப்பு: மே 28 1969),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் ஆறு தேர்வுத் துடுப்பாட்டப் போட்டிகளிலும், ஒன்பது  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1984/85-1995/96 பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1984/85-1995/96 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1969 பிறப்புகள்
பகுப்பு:வாழும் மக்கள்
சிரிரூபா போஸ்

**சிரிரூபா போஸ்** (*Sreerupa Bose*), முன்னாள்  இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் இரண்டு  ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1984/85 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:வாழும் மக்கள்
பகுப்பு:2017 இறப்புகள்
சோனியா டாபிர்

**சோனியா டாபிர்** (*Soniya Dabir*, பிறப்பு: சூலை 17 1980), இந்தியப் பெண்கள் துடுப்பாட்ட அணி வீராங்கனை ஆவார், இவர், எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் நான்கு  ஒருநாள் பன்னாட்டுத் துடுப்பாட்டப் போட்டிகளிலும், நான்கு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2009/10-2010/11 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:மகாராட்டிர விளையாட்டு வீரர்கள்
டயானா டேவிட்

**டயானா டேவிட்** (*Diana David*, பிறப்பு: மார்ச்சு 2 1985), இந்தியா  பெண்கள் தேசிய அணியின்  அங்கத்தினர்.  இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 14  ஒருநாள் பன்னாட்டுத் துடுப்பாட்டப்  போட்டிகளிலும்,  12 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2003/04-2011 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1985 பிறப்புகள்
பகுப்பு:வாழும் மக்கள்
பாரெட்டீனா

**பாரெட்டீனா** என்பது, கட்டலோனியா, வலென்சியச் சமூகம், பலியாரிக் தீவுகள், புரொவீன்சு, கோர்சிக்கா, சிசிலி, சார்டினியா, நேப்பிள்சின் ஒரு பகுதி, பால்க்கனின் ஒரு பகுதி, போர்த்துக்கல் போன்ற நடுநிலக்கடல் பகுதிகளில் வாழும் கிறித்தவப் பண்பாட்டைச் சேர்ந்த ஆண்களால் அணியப்படும் பாரம்பரியத் தொப்பி ஆகும். கட்டலோனியாவிலும், இபிசாவிலும், நாட்டுப் புறங்களில் வாழும் ஆண்களே 19 ஆம் நூற்றாண்டு வரை இதனை அணிந்தனர். இது ஒரு பையின் வடிவம் கொண்டது. கம்பளியினால் செய்யப்படும் இத் தொப்பிகள் வழமையாக சிவப்பு நிறம் கொண்டவையாகவும், சில வேளைகளில் ஊதா நிறமானவையாகவும் இருக்கின்றன. 

தற்காலத்தில், பாரெட்டீனா அன்றாட வாழ்வில் பொதுவாக அணியப்படுவதில்லை. ஆனால், பாரம்பரிய நடனங்களிலும், கட்டலன் மக்களின் அடையாளத்துக்காகவும் இது பயன்பட்டு வருகின்றது. 20 ஆம் நூற்றாண்டின் முதல் பாதியில், சல்வடோர் டாலி இதனை மீண்டும் பிரபலப் படுத்தினார். சில கிராமியக் கதைகளில் வரும் கதைமாந்தரும், பாரட்டீனாவை அணிவது உண்டு. 

## இவற்றையும் பார்க்கவும்
* தொப்பி
* பாரட்டீனாக்களின் புரட்சி

பகுப்பு:தொப்பிகள்
அரத்தி வைத்யா

**அரத்தி வைத்யா ** (*Arati Vaidya*, பிறப்பு: சூலை 2 1970),  இந்தியா  பெண்கள் தேர்வுத் துடுப்பாட்ட  அணியின் அங்கத்தினர்.  இவர் மூன்று தேர்வுத் துடுப்பாட்டப் போட்டிகளிலும், ஆறு  ஒருநாள் பன்னாட்டுத் துடுப்பாட்டப்  போட்டிகளிலும் கலந்து கொண்டுள்ளார். 1994/95-1999  பருவ ஆண்டுகளில் இந்தியா  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   1994/95-1995/96    பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
. வைத்யா ஓர் இடது கை மிதவேகப் பந்து வீச்சாளர் ஆவார் . 
## மேற்கோள்கள்

பகுப்பு:இந்திய பெண்கள் தேர்வுத் துடுப்பாட்ட அணி
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:மகாராட்டிர விளையாட்டு வீரர்கள்
திதியன்

**திதியன்** என்னும் சங்க கால அரசனைப் பற்றிக் கீழ்க்காணும் அகநானூற்றுப் பாடல்கள் தெரிவிக்கின்றன.
:அகம் 25, 36, 45, 126, 145, 196, 262, 322, 331

அசுரரைத் திதியின் சிறார் என்பர். இவனது பெயர் இதனோடு தொடர்புடையதாகலாம்.

திதியன் பொதியமலைப் பகுதியை ஆண்ட அரசன்.  

பொதியமலை அரசன் திதியன் வேற்படையும், தேர்ப்படையும் மிகுதியாக உடையவன்.

திதியன் பாணர்களுக்குப் பல அணிகலன்களை நல்கி அவர்களுக்கு அறத்துறையாக விளங்கினான்.

சினங்கெழு திதியன் தலையாலங்கானப் போரில் நெடுஞ்செழியனைத் தாக்கித் தோற்றுப்போனான்.

பொதிய மலை திதியன் வேறு, அழுந்தூர் வேள் திதியன் வேறு

அன்னியை வீழ்த்தியவனும், கரிகாலனின் தாய் வழி பாட்டனும் அழுந்தூர் திதியனே.

அன்னிக்கும் திதியனுக்கும் குறுக்கைப் பறந்தலை என்னுமிடத்தில் போர் நடந்தது. போரில் அன்னியின் காவல்மரமான புன்னையைத் திதியன் வெட்டிச் சாய்த்தான். 

இந்த ஊர் குறுக்கை பிற்காலத்தில் நம்மாழ்வார் பிறந்த திருக்குறுக்கை ஆகும். அப்பர் இவ்வூர்ச் சிவபெருமானைப் பாடியுள்ளார்.

அரசன் திதியனை அன்னி என்பவன் தாக்கினான். மிழலை நாட்டை நீடூரைத் தலைநகராகக் கொண்டு ஆண்ட எவ்வி திதியனைத் தாக்கவேண்டாம் என்று அன்னிக்குத் தெரிவித்தான். அன்னி எவ்வியின் சொல்லைக் கேளாமல் தாக்கிப் போரில் மாண்டான். 

பயறு விளைந்திருந்த வயலில் பசு ஒன்று புகுந்து தின்றுவிட்டது என்னும் குற்றத்துக்காக ஊர்முது கோசர் மன்றத்தில் கூடி மேய்வதைப் பார்க்காமல் இருந்த பசுக்காரனின் கண்ணைக் குத்தி ஊனமாக்கிவிட்டனர். கண்ணை இழந்தவனின் மகள் அன்னி மிஞிலியன். இந்த அன்னியின் கணவன் மிஞிலியன். எனவே இவளைப் பரணர் 'அன்னி மிஞிலியன்' என்று குறிப்பிடுகிறார். ஊர்முது கோசரைப் பழிக்குபழி வாங்குவதாக இந்த அன்னி சபதம் செய்துகொண்டாள். உண்கலத்தில் உணவு உண்ணாமலும், உடுத்த துணியைத் துவைத்து உடுத்தாமல் அழுக்குத் துணியையே உடுத்திக்கொண்டும் சினம் மாறாமல் விரதம் மேற்கொண்டிருந்தாள். அரசன் திதியனிடம் தன் குறையைச் சொல்லி முறையிட்டுக்கொண்டாள். திதியன் தன் பெரும் படையுடன் சென்று கண்ணைத் தோண்டிய ஊர்முது கோசரைக் கொன்றான். அன்னி மிஞிலி சினம் தணிந்தாள். 

## சான்றுகள்

பகுப்பு:சங்ககால வேளிர் அரசர்கள்